
Smart City térgazdasági összefüggések vizsgálata Budapesten és az agglomerációban

A dolgozat célja, hogy a lehető legátfogóbb és legteljesebb képet nyújtsa az okos város programról, továbbá Budapestet és az agglomerációt érintő elkészült, vagy folyamatban lévő fejlesztésekről és azok térgazdasági hatásairól. A primer kutatás során az alkalmazott módszerek közé tartozott az online kérdőíves felmérés, valamint négy alrendszerhez köthetően mélyinterjúk készültek. A fejlesztések pozitív és negatív hatásainak elemzése SWOT analízissel történt. A térgazdasági összefüggések jobb megértéséhez külön térképes melléklet készült, valamint összesen négy hipotézis került megfogalmazásra. A dolgozat kérdőíves felmérésében az egyes alrendszerekhez köthetően véletlenszerűen lettek kiválasztva a háztartásokhoz, a közületekhez (állami kezelésű intézmények) és a gazdasági szervekhez köthető fejlesztések. Következtetésképpen a kutatásomból kiderül, hogy a tématerület ismeretében nincs érdemi különbség a főiskolai v. BA/BSc, valamint az egyetemi v. MA/MSc végzettséggel rendelkezők között, ugyanakkor ez az arány hasonlóan magas volt a gimnáziumi érettségivel rendelkezők között is és csak az ennél alacsonyabb végzettségűek ismerték kevésbé azokat. A nyilatkozó cégek jelenleg még nem meghatározó piaci szereplők, ám az általuk alkalmazott technológiák potenciálisan magukban hordozzák a szélesebb körű gazdasági lehetőségeket. A várakozásokkal ellentétben hasonló arányban ismerték az X generációhoz tartozók a felsorolt okos fejlesztéseket. Javaslom, hogy a tématerület kapjon nagyobb médiafigyelmet.



